Institut »Jožef Stefan« na podlagi Pravilnika o postopkih (so)financiranja, ocenjevanja in spremljanju izvajanja raziskovalne dejavnosti

objavlja

**Javni razpis**

**za kandidate za mlade raziskovalce pri**

**izbranih mentorjih**

**v letu 2016**

**1. Predmet javnega razpisa:**

Predmet javnega razpisa je izbira mladih raziskovalcev, ki bodo v letu 2016 začeli usposabljanje za pridobitev doktorata znanosti pri izbranih mentorjih na naslednjih raziskovalnih področjih:

|  |  |  |
| --- | --- | --- |
| **Zap.št.** | **Naslov programa** | **Ime in priimek kandidata za mentorja** |
| 1 | Eksperimentalna fizika osnovnih delcev | prof. dr. Samo Korpar |
| 2 | Avtomatika, robotika in biokibernetika | prof. dr. Igor Mekjavić |
| 3 | Tehnologije interneta prihodnosti:koncepti, arhitekture, storitve in družbeno-ekonomski vidiki | prof. dr. Borka Jerman Blažič |
| 4 | Komunikacijska omrežja in storitve | prof. dr. Mihael Mohorčič |
| 5 | Računalniške strukture in sistemi | prof. dr. Jurij Šilc |

**2. Kandidat za mladega raziskovalca mora izpolnjevati naslednje pogoje:**

* ima najmanj univerzitetno izobrazbo ustrezne smeri, doseženo po študijskem programu, sprejetem v Republiki Sloveniji pred 11. junijem 2004, in povprečno študijsko oceno vseh izpitov in vaj (brez diplome) najmanj 8,00 ter izpolnjuje pogoje za vpis na podiplomski študij tretje stopnje, ali
* ima izobrazbo druge stopnje ustrezne smeri, doseženo po magistrskem študijskem programu, sprejetem v Republiki Sloveniji po 11. juniju 2004, in povprečno študijsko oceno vseh izpitov in vaj na dodiplomskem študiju prve stopnje (brez diplome) in podiplomskem študiju druge stopnje (brez diplome) najmanj 8,00, ali
* ima magisterij, dosežen po magistrskem študijskem programu, sprejetem v Republiki Sloveniji pred 11. junijem 2004 ali
* glede na prvo, drugo in tretjo alinejo primerljivo izobrazbo, doseženo na univerzah v tujini in
* da ni minilo več kot 5 let od zagovora diplome iz prve ali druge alineje oz. od zagovora magisterija iz tretje alineje, pri čemer se pet letno obdobje računa do 30. 9. tekočega leta; če je kandidat za mladega raziskovalca brez finančne podpore agencije ali ministrstva, pristojnega za znanost, že vpisan na podiplomski študij, se obdobje od zagovora diplome oz. magisterija podaljša nad 5 let, in sicer se za vsak vpisani letnik doda eno leto.

Če je kandidat za mladega raziskovalca že vpisan na podiplomski študij za pridobitev znanstvenega naziva ali ima magisterij, dosežen po magistrskem študijskem programu, sprejetem v Republiki Sloveniji pred 11. junijem 2004, povprečna ocena dodiplomskega študija ni pomembna, razen v primeru ponovnega vpisa v prvi letnik podiplomskega študija tretje stopnje.

Če je kandidat za mladega raziskovalca izkoristil starševski dopust – pri čemer se za enega otroka upošteva 1 leto – se obdobje od zagovora diplome oziroma magisterija podaljša nad 5 let. Enako velja za daljšo, več kot šestmesečno, dokumentirano bolezensko odsotnost kandidata.

Agencija ne financira kandidatov za mlade raziskovalce, ki se ob podpisu pogodbe vpisujejo kot absolventi, in kandidatov, ki so že bili financirani v programu mladih raziskovalcev.

**3. Merila za ocenjevanje kandidatov za mlade raziskovalce so:**

* povprečna študijska ocena vseh izpitov in vaj (brez diplome) na univerzitetnem študijskem programu, sprejetem v Republiki Sloveniji pred 11. junijem 2004 oziroma na dodiplomskem študiju prve stopnje in podiplomskem študiju druge stopnje, opravljenih mora biti vsaj 80% vseh izpitov in vaj;
* že zaključen znanstveni magisterij;
* vpis na podiplomski študij tretje stopnje;
* prejete nagrade oziroma priznanja;
* objavljeni članki;
* sodelovanje pri raziskovalnem delu.

Vrednotenje meril je razvidno iz priloženega obrazca »Potrdilo in ocenjevalni list«. Mentorji bodo preverili izpolnjevanje pogojev kandidatov in jih pisno ocenili glede na postavljena merila.

**4. Vsebina prijave:**

Prijava na javni razpis **mora** vsebovati:

1. Prijavni obrazec MR/2016 - v celoti izpolnjen in podpisan

in samostojne priloge:

1. dokazilo o izobrazbi:

* fotokopijo univerzitetne diplome ali fotokopijo diplome 1. in 2. stopnje magistrskega študijskega programa (bolonjskega študijskega programa) (za tujce uradni prevod) ali
* pisno izjavo (IZJAVA št. 1), da bo kandidat diplomiral oz. magistriral do vključno 15. septembra 2016 in dostavil potrdilo o opravljeni diplomi oz. o opravljenem zagovoru magisterija do istega dne ali
* fotokopijo znanstvenega magisterija ali potrdilo o zagovoru znanstvenega magisterija ali
* če je kandidat že vpisan na podiplomski študij, priloži potrdilo o vpisu in dokazilo o opravljenih obveznostih na podiplomskem študiju;

1. dokazilo o povprečni oceni dodiplomskega študija (tj. dodatek k diplomi oz. uradno potrjen seznam vseh opravljenih izpitov in vaj, iz katerega je razvidna povprečna študijska ocena, izračunana na 2 decimalki natančno) in opravljenih najmanj 80% vseh izpitov in vaj na dodiplomskem študiju;
2. potrdilo o državljanstvu (fotokopija osebne izkaznice ali potnega lista);
3. pisno izjavo kandidata o varovanju osebnih podatkov (IZJAVA št. 2);
4. pisno izjavo kandidata, da še ni bil financiran v programu mladih raziskovalcev (IZJAVA št. 3).

Prijavi so **lahko** priložene še sledeče priloge:

1. dokazilo o prejetih nagradah in priznanjih, seznam objavljenih znanstvenih člankov in dokazilo o sodelovanju pri raziskovalnem delu;
2. dokazilo o morebitnem porodniškem oziroma starševskem dopustu ali daljši bolezenski odsotnosti.

**5. Tujci oz. kandidati, ki so diplomirali v tujini**

Tujci oz. kandidati za mladega raziskovalca, ki bodo kandidirali na tem razpisu, morajo imeti urejeno vso potrebno dokumentacijo za zaposlitev v Republiki Sloveniji do 15. septembra 2016 (IZJAVA št. 1).

V primeru, da kandidat za mladega raziskovalca ni opravil dodiplomskega oz. magistrskega študija v Republiki Sloveniji, mora pridobiti:

* odločbo visokošolskega zavoda o priznavanju tujega izobraževanja za namen izobraževanja v Republiki Sloveniji

in

* pretvorbo povprečne ocene dodiplomskega študija glede na sistem ocenjevanja, ki se izvaja na visokošolskih zavodih v Republiki Sloveniji, ki jo pripravi izvajalec usposabljanja, upoštevaje sistem ocenjevanja v tujini opravljenega izobraževanja.

**6. Čas sklenitve delovnega razmerja:**

Institut bo sklenil delovno razmerje za določen čas usposabljanja za pridobitev doktorata znanosti, in sicer za čas financiranja, kot ga določa 106. člen Pravilnika o postopkih (so)financiranja, ocenjevanja in spremljanju izvajanja raziskovalne dejavnosti.

**7. Prijave na javni razpis**

Prijave na javni razpis morajo prispeti v zaprti ovojnici s pripisom: »Ne odpiraj - javni razpis za kandidate za mlade raziskovalce pri izbranih mentorjih v letu 2016«.

Razpisna dokumentacija je v času razpisa dosegljiva na spletni strani in v vložišču Instituta »Jožef Stefan«.

**Zadnji rok za oddajo popolnih prijav na javni razpis je sreda, 10. avgust 2016.**

Kandidati za mladega raziskovalca lahko:

* prijavo oddajo osebno v vložišču Instituta »Jožef Stefan«, Jamova cesta 39, 1000 Ljubljana

ali

* prijavo pošljejo s priporočeno pošto na naslov: Institut »Jožef Stefan«, Jamova cesta 39, 1000 Ljubljana.

V postopku izbora bodo obravnavane le popolne prijave, ki bodo prispele na naslov instituta v razpisnem roku.

Izbor kandidatov za mlade raziskovalce bo opravil institut v soglasju z izbranimi mentorji .

Kandidati za mladega raziskovalca bodo o izboru obveščeni predvidoma v 20. dneh po koncu razpisa.

**8. Dodatne informacije in opozorila**

Izbrani kandidati za mlade raziskovalce se morajo posebej prijaviti na razpis za vpis v podiplomske študijske programe v študijskem letu 2016/2017 na izbrani fakulteti podiplomskega študija. Kandidati za mladega raziskovalca, ki se ne bodo vpisali v podiplomski študij do vpisnih rokov, ne bodo mogli skleniti pogodbe o usposabljanju mladih raziskovalcev z ARRS.

Vse dodatne informacije v zvezi z javnim razpisom lahko interesenti dobijo prek elektronske pošte: [razpis.mr@ijs.si](mailto:razpis.mr@ijs.si) ali na telefonski številki 01/ 477 3 242 (ga. Maja Rebolj) vsak delavnik med 9. in 11. uro do zaključka razpisa.

Institut »Jožef Stefan«

Direktor:

prof. dr. Jadran Lenarčič

Ljubljana, 20. julij 2016

#### Razpisna dokumentacija:

* Celotno besedilo javnega razpisa
* Prijavni obrazec MR/2016
* Izjava št. 1
* Izjava št. 2
* Izjava št. 3
* Potrdilo in ocenjevalni list (kandidat za mladega raziskovalca ga ne priloži k prijavi)

**PRIJAVNI OBRAZEC MR/2016**

**1. PODATKI O KANDIDATU/KANDIDATKI ZA MLADEGA RAZISKOVALCA**

|  |
| --- |
| Ime: |
| Priimek: |
| EMŠO: |
| Davčna številka: |
| Št. transakcijskega računa: |
| Državljanstvo: |
| Stalni naslov: |
| Začasni naslov: |
| Naslov za vročanje: |
| GSM: |
| Elektronski naslov (piši čitljivo): |

**2. IZOBRAZBA**

**2a** – Izpolnijo kandidati, ki so (bodo) izobrazbo dosegli po študijskem programu sprejetem v Republiki Sloveniji pred 11. junijem 2004- STARI ŠTUDIJSKI PROGRAM

|  |
| --- |
| Univerza: |
| Fakulteta: |
| Strokovni naslov-poklic:  (ki ste ga (ali ga boste) pridobili: npr. univ. dipl fiz.) |
| Datum diplomiranja:  (datum vpišejo kandidati, ki so že diplomirali): |

**2b** – Izpolnijo kandidati, ki so (bodo) izobrazbo dosegli po magistrskem študijskem programu sprejetem v Republiki Sloveniji po 11. juniju 2004- NOVI (BOLONJSKI) ŠTUDIJSKI PROGRAM

|  |
| --- |
| Univerza: |
| Fakulteta: |
| Strokovni naslov-poklic:  (ki ste ga (ali ga boste) pridobili: npr. mag fiz.) |
| Datum diplomiranja:  (datum vpišejo kandidati, ki so že diplomirali): |

**2c** – Izpolnijo kandidati, ki imajo magisterij, dosežen po magistrskem študijskem programu, sprejetem v Republiki Sloveniji pred 11. junijem 2004

|  |
| --- |
| Univerza: |
| Fakulteta: |
| Datum zaključka podiplomskega študija:  (datum vpišejo kandidat, ki so že pridobili naziv mag. znanosti): |

**3. PODIPLOMSKI ŠTUDIJ**

**3a** Izpolnijo kandidati, ki so že vpisani na podiplomski študij

|  |
| --- |
| Univerza: |
| Fakulteta: |
| Prvič vpisan v štud. letu \_\_\_\_\_\_\_\_ v 1. letnik |
| V štud. letu 2016/17 se nameravam vpisati v \_\_\_\_\_letnik |

**3b** Izpolnijo kandidati, ki se nameravajo v štud. letu 2016/17 PRVIČ vpisati na podiplomski študij

|  |
| --- |
| Univerza (predvidena): |
| Fakulteta (predvidena): |
| V štud. letu 2016/17 se nameravam vpisati v \_\_\_\_\_letnik |

**4. PODATKI O MENTORICI/MENTORJU IN RAZISKOVALNEM PODROČJU**

|  |  |
| --- | --- |
| Ime in priimek mentorja | Raziskovalno področje |
|  |  |

Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis kandidata/kandidatke:…………………………………..

|  |
| --- |
| **5.Izpolni Institut »Jožef Stefan«** |
| Datum prejema prijave: |  | |
| Prijava je pravočasna: | DA | NE |
| Prijava je popolna: | DA | NE |
| Številka pogodbe ARRS |  | |
| Trajanje financiranja oz. zaposlitve |  | |
| Razporeditev na delovno mesto |  | |

**I Z J A V A št. 1**

(samo za kandidate za mladega raziskovalca, ki na dan prijave na razpis še niso diplomirali oz. magistrirali ali nimajo odločbe visokošolskega zavoda o priznavanju tujega izobraževanja za namen izobraževanja v Republiki Sloveniji)

Podpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kot kandidat/ka za mladega raziskovalca izjavljam, da bom diplomiral/a oz. magistriral/a oz. predložil/a odločbo visokošolskega zavoda o priznavanju tujega izobraževanja za namen izobraževanja v Republiki Sloveniji skupaj s pretvorbo povprečne ocene dodiplomskega študija

Dokazila bom institutu predložil/a najkasneje do 15. septembra 2016.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kraj in datum) (podpis kandidata/ke za mladega raziskovalca)

**I Z J A V A št. 2**

Podpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kot kandidat/ka za mladega raziskovalca izjavljam, da se moji osebni podatki, navedeni v prijavi na Javni razpis za kandidate za mlade raziskovalce v letu 2016, ki ga je objavil Institut »Jožef Stefan«, lahko uporabljajo za evidence oziroma sezname, določene s Pravilnikom o postopkih (so)financiranja, ocenjevanja in spremljanju izvajanja raziskovalne dejavnosti.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kraj in datum) (podpis kandidata/ke za mladega raziskovalca)

**I Z J A V A št. 3**

Podpisani/a\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kot kandidat/ka za mladega raziskovalca izjavljam, da do sedaj še nisem bil/a financiran/a v programu mladih raziskovalcev.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kraj in datum) (podpis kandidata/ke za mladega raziskovalca)

**POTRDILO IN OCENJEVALNI LIST**

KANDIDATA ZA MLADEGA RAZISKOVALCA/RAZISKOVALKO (MR)

1. Raziskovalna organizacija: Institut »Jožef Stefan«, Ljubljana

2. Ime in priimek mentorja: …………………………………………………… …

3. Ime in priimek kandidata za MR: ………………………………………………………

4. Področje znanosti iz šifranta ARRS: ………………………………………………………

1. **Izpolnjevanje pogojev kandidata za MR (obkrožite)**

|  |  |  |
| --- | --- | --- |
| 1. Ima najmanj univerzitetno izobrazbo ali izobrazbo 2. stopnje ustrezne smeri, doseženo po magistrskem študijskem programu in izpolnjuje pogoje za vpis na doktorski študij, ima povprečno študijsko oceno vseh izpitov in vaj (brez diplome) najmanj 8,00**1** | Da | Ne |
| 2. Nima diplome –opravljenih ima najmanj 80% vseh izpitov in vaj na dodiplomskem študiju **2** | Da | Ne |
| 3.Od zagovora diplome (magisterija) ni minilo več kot 5 let, pri čemer se pet letno obdobje računa do 30.9. tekočega leta; če je kandidat za mladega raziskovalca brez finančne podpore agencije ali ministrstva, pristojnega za znanost, že vpisan na podiplomski študij, se obdobje od zagovora diplome oz. magisterija podaljša nad 5 let, in sicer se za vsak vpisani letnik doda eno leto. **3** | Da | Ne |
| 4. Kandidat/ka je že bil/a financiran/a v programu mladih raziskovalcev, pa je pogodbo predčasno prekinil/a ali programa usposabljanja ni izpolnil/a v pogodbenem roku | Da | Ne |
| **Kandidat v celoti izpolnjuje zahtevane pogoje** | **Da** | **Ne** |

1. **Ocena kandidata za mladega raziskovalca (ocenjuje mentor)**

|  |  |
| --- | --- |
| 1.Povprečna ocena univerzitetnega študija ali dodiplomskega študija (1+2.stopnja bolonjskega študijskega programa)  (na 2 decimalki natančno, npr. 8,32) |  |
| 2. Že ima naziv magistra/ice znanosti (1,00 točka) |  |
| 3. Je vpisan/a na podiplomski študij za pridobitev doktorskega naziva (0,50 točke) |  |
| 4. Je prejel/a univerzitetno Prešernovo nagrado (1,00 točka) |  |
| 5. Je prejel/a drugo nagrado**4** (0,50 točke) |  |
| 6. Ima objavljene znanstvene članke za avtorstvo ali sorazmerni del za soavtorstvo)**5** (1,00 točka) |  |
| 7. Sodelovanje pri raziskovalnem delu (do največ 3,00 točke) |  |
| **Skupna ocena** |  |

Mentor: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vodja odseka: Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. dr. Jadran Lenarčič

Datum: \_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_

Žig

**1** Če je kandidat za mladega raziskovalca že vpisan na podiplomski študij za pridobitev znanstvenega naziva ali ima magisterij, dosežen po magistrskem študijskem programu, sprejetem v Republiki Sloveniji pred 11. junijem 2004, povprečna ocena dodiplomskega študija ni pomembna, razen v primeru ponovnega vpisa v prvi letnik podiplomskega študija. Če kandidat za mladega raziskovalca ni opravil dodiplomskega oziroma magistrskega študija v Republiki Sloveniji, mentor pripravi pretvorbo povprečne ocene dodiplomskega študija glede na sistem ocenjevanja, ki se izvaja na visokošolskih zavodih v Republiki Sloveniji.

**2** Pred sklenitvijo pogodbe mora kandidat/ka diplomirati in doseči povprečno oceno vseh izpitov in vaj najmanj 8,00.

**3** Če je kandidat za mladega raziskovalca brez finančne podpore agencije ali ministrstva, pristojnega za znanost, že vpisan na podiplomski študij, se obdobje od zagovora diplome oz. magisterija podaljša nad 5 let, in sicer se za vsak vpisani letnik doda eno leto. Če je kandidat za mladega raziskovalca izkoristil starševski dopust – pri čemer se za enega otroka upošteva 1 leto – se obdobje od zagovora diplome oziroma magisterija podaljša nad 5 let. Enako velja za daljšo, več kot šestmesečno, dokumentirano bolezensko odsotnost kandidata.

**4** Kot druga nagrada se po presoji mentorja lahko upošteva na primer Prešernova in druga nagrada članice, strokovnih društev in podobno.

**5** Pri soavtorstvu se sorazmerni del izračuna tako, da se 1 točka deli s številom soavtorjev.